‘તો એય નથી…’કોઇ રડ્યો-ખડ્યો મુસાફર, કોઇ અજાણ્યો પ્રવાસી કે કોઇ પરદેશી-પાલિતાણાની બજારમાં જઇને ઊભો રહે. મઝાની સવાર હોય, સવારની જેવું જ રોનકદાર શહેર જોઇને એને ચાની તલબ જાગે અને પછી પાલિતાણાવાસીને પૂછે એટલે કોઇપણ નાગરિક એને બે ત્રણ…‘ના’ સંભળાવી દે… અને વધારે પૂછે એટલે શહેરવાસી કડકડ કરતી એની ડોક ઊંચી કરે. પેલા પ્રવાસીને પગથી માથા સુધી નિહાળે. પછી મૂછમાં હસે, ‘અમારા પાલિતાણામાં પહેલવહેલા આવ્યા છો કે ક્યારેય આવેલા?’